《都下寄友人叶褧之》
宋代·方惟深

朝车皆有从，暮辙各有投。
茫茫声利区，贱客难独留。
岂无平生交，音容杳南州。
幽怀欲有诉，寤寐不可求。
追我夙昔欢，负子今日游。
勉矣尚有适，所困非所羞。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。